**B. Osobitná časť**

**K Čl. I.**

**K bodu 1**

Navrhuje sa rozdelenie Slovenska na tri zóny A, B a C, kde zatriedenie okresov v regióne Stredné Slovensko a Východné Slovensko do jednotlivých zón vychádza z miery evidovanej nezamestnanosti, pričom do zóny A patria okresy s mierou nezamestnanosti vyššou ako 135 % priemernej miery nezamestnanosti v Slovenskej republike, do zóny B patria okresy s mierou nezamestnanosti vyššou ako 100 %, najviac 135 % priemernej miery nezamestnanosti v Slovenskej republike a do zóny C patria okresy s mierou nezamestnanosti najviac 100 % priemernej miery nezamestnanosti v Slovenskej republike a vždy aj okresy Slovenskej republiky v regióne Západné Slovensko. Vypúšťa sa bonifikácia zatriedenia okresu do zóny na základe miery nezamestnanosti susediacich okresov.

**K bodu 2**

Navrhuje sa vypustenie ustanovenia, ktorým bolo možné zvýšiť intenzitu investičnej pomoci pokiaľ bol investičný zámer realizovaný v high-tech sektoroch, nakoľko jednotlivé zóny stanovujú maximálnu intenzitu investičnej pomoci v súlade s mapou regionálnej pomoci na roky 2014-2020, čo by v prípade existencie tohto ustanovenia bolo v rozpore s európskou legislatívou.

**K bodu 3**

Zosúladenie návrhu nariadenia s mapou regionálnej pomoci na roky 2014-2020.

**K bodu 4**

Navrhuje sa úprava ustanovenia tak, aby maximálna výška investičnej pomoci vo forme dotácie na obstaraný dlhodobý hmotný majetok a dlhodobý nehmotný majetok bola limitovaná len hodnotou uvedenou v prílohe č. 2 navrhovaného nariadenia.

**K bodu 5**

Upravuje sa výška oprávnených nákladov pri investičných zámeroch v priemyselnej výrobe, v oblasti cestovného ruchu a v prípade technologických centier, pri ktorých sa neuplatňujú ustanovenia návrhu nariadenie týkajúce sa maximálnej výšky investičnej pomoci, nakoľko celková výška investičnej pomoci na takéto investičné zámery sa vypočítava v súlade s Usmerneniami o regionálnej štátnej pomoci na roky 2014-2020.

**K bodu 6**

Prechodnými ustanoveniami k úpravám účinným od 1. júla 2014 sa navrhuje upraviť postup konania, ktorých rozsah a pôsobnosť sa v predkladanom návrhu nariadenia upravuje.

**K bodu 7**

Upravuje sa znenie príloh č. 1 až 5.

**K Čl. II**

Vzhľadom na účinnosť mapy regionálnej pomoci na roky 2014-2020 sa účinnosť nariadenia vlády navrhuje 1. júla 2014.